Babelscape/SREDFM huggingface dataset:
3169 Όστρο

thumb|right|250px|Ο 3169 Όστρο ως κινούμενη φωτεινή κηλίδα σε λήψη με το τηλεσκόπιο των 70 εκατοστών του Αστεροσκοπείου της Χαϊδελβέργης
Ο Όστρο (Ostro) είναι ένας μικρός διπλός αστεροειδής, που περιφέρεται στην εσωτερική περιοχή (την προς τον Ήλιο) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 12,7. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αμερικανού αστρονόμου Στήβεν Όστρο (1946-2008), που παρατήρησε πολλούς γεωπλήσιους αστεροειδείς με την τεχνική του ραντάρ.

Ο Όστρο είναι ένας από τους λίγους αστεροειδείς της Κύριας Ζώνης που περιφέρεται γύρω από τον Ήλιο σε λιγότερο από χίλιες γήινες ημέρες.
Ερμής ο Προπυλαίος

Ρωμαϊκό αντίγραφο του Ερμή Προπυλαίου του δέκατου τέταρτου αιώνα από την [[Πέργαμος|Πέργαμο]]  ([[Αρχαιολογικά μουσεία Κωνσταντινούπολης|Αρχαιολογικά Μουσεία]] [[Κωνσταντινούπολη|της Κωνσταντινούπολης, αρ]]. 1433)
Ο Ερμής ο Προπυλαίος ήταν άγαλμα που φιλοτεχνήθηκε από τον γλύπτη Αλκαμένη στα τέλη του 5ου αι. π.Χ.. Βρέθηκε αντίγραφο της κεφαλής σε στήλη των Ρωμαϊκών χρόνων που φέρει την επιγραφή:
: Εἰδήσεις Ἀλκαμένεως περίκαλλες ἄγαλμα. Ἑρμᾶν τὸν Προπυλαίον εἴσατο Περγάμιος. Γνῶθι σεαυτόν.
Θόδωρος Παπαντίνας

Ο Θόδωρος Παπαντίνας ή Τέρρυ Παπαντίνας (27 Ιανουαρίου 1951 - 19 Ιουνίου 2016) ήταν Ελληνοαμερικανός ροκ μουσικός που ξεχώρισε στην Ελλάδα κατά τη δεκαετία του '70.
Μαρανιάο

Το Μαρανιάο (πορτογαλικά: "Maranhão") είναι πολιτεία στα βορειοανατολικά της Βραζιλίας. Στα δυτικά συνορεύει με την Παρά, στα νοτιά με το Τοκαντίνς και στα ανατολικά με το Πιαουί. Στα βόρεια βρέχεται από τον Ατλαντικό. Πρωτεύουσα της είναι Σάο Λουίς. Έχει πληθυσμό 6.574.789 κατοίκους (10η θέση) και έκταση 331.935,507 τ.χλμ. (8η θέση).

Το Μαρανιάο βρίσκεται στα βόρεια του Βραζιλιανικού υψίπεδου. Λιμάνια της πολιτείας είναι Σάο Λουίς και Ικάτο. Στο Μαρανιάο βρίσκεται το διαστημικό κέντρο Αλκαντάρα (πορτογαλικά: "Centro de Lançamento de Alcântara"). 

Η πολιτεία Μαρανιάο διοικητικά διαιρείται σε πέντε μεσοπεριοχές και 21 μικροπεριοχές και έχει 217 δήμους.
Παρά

Η Παρά (πορτογαλικά: "Pará") είναι πολιτεία της Βραζιλίας. Γεωγραφικά βρίσκεται στα βόρεια της χώρας και συνορεύει βόρεια με την πολιτεία Αμαπά, τη Γουιάνα και το Σουρινάμ, ανατολικά με τις πολιτείες Μαρανιάο και Τοκαντίνς, νότια με το Μάτο Γκρόσο, και δυτικά με την Αμαζόνας και Ροράιμα. Στα βορειοανατολικά βρέχεται από τον Ατλαντικό. Διοικητικό της κέντρο είναι Μπελέμ. Έχει πληθυσμό 7.581.051 κατοίκους (9η θέση) και έκταση 1.247.950 τετ.χλμ. Η Παρά είναι δεύτερη πολιτεία σε έκταση της Βραζιλίας. 

Στην γλώσσα του γηγενούς πληθυσμού η ονομασία της πολιτείας σημαίνει "ποταμός".

Η Παρά διοικητικά διαιρείται σε έξι μεσοπεριοχές και 22 μικροπεριοχές και έχει 185 δήμους. Η βάση της οικονομάς της είναι γεωργία και εξόρυξη των ορυκτών.
More Than a Feeling

To More Than a Feeling είναι ένα τραγούδι του αμερικανικού ροκ συγκροτήματος Boston, το οποίο κυκλοφόρησε στο ντεμπούτο δίσκο της μπάντας, το 1976, "Boston", από την Epic Records. Το τραγούδι γράφτηκε από τον Τομ Σκολζ. Μετά από ένα μήνα κυκλοφόρησε και ως single, το οποίο έφτασε έως το νούμερο 5 του "Billboard Hot 100". 

Πρόκειται για ένα από τα δημοφιλέστερα τραγούδια του συγκροτήματος με αρκετές διακρίσεις. Μεταξύ άλλων ο τηλεοπτικός σταθμός "VH1", το κατέταξε 39ο στα "Καλύτερα Hard Rock Τραγούδια όλων των εποχών". Επίσης, στον κατάλογο με τα 500 Σπουδαιότερα Τραγούδια όλων των εποχών, του περιοδικού "Rolling Stone", κατατάχθηκε 500ο.
Αιαντίδα φυλή

Με την ονομασία Αιαντίς (αρχαία ελληνικά: Αἰαντίς) ή "Αιαντίδα φυλή" (σύγχρονα ελληνικά) για την φυλή και Αιαντίδα (γενική: Αιαντίδος) για την περιοχή και με το όνομα (άρθρο: ο) Αιαντίδης (αρχαία ελληνικά: Αἰαντίδης), ή (άρθρο πληθυντικού: οι) Αιαντίδες (αρχαία ελληνικά: Αἰαντίδαι), για τα μέλη της φυλής και τους κατοίκους της περιοχής αυτής, αναφέρεται μια από τις φυλές της Αρχαίας Ελλάδας και μία από τις 10 φυλές της Αρχαίας Αθήνας, οι οποίοι κατοικούσαν στην ομώνυμη περιοχή της Αιαντίδας, η οποία περιλάμβανε μια σειρά από δήμους της περιοχής της σύγχρονης Ελλάδας που είναι γνωστή ως Αττική.
Ονφρουά της Απουλίας

Ο Ονφρουά της Απουλίας, ή Αμπαγκελάρντ ή Αμπελάρντ (περί το 1010 - Αύγουστος 1057) μέλος του Οίκου των Ωτβίλ ήταν τρίτος Κόμης της Απουλίας και Καλαβρίας (1051 - 1057). Ο Ονφρουά ήταν υιός του Τανκρέδου του Ωτβίλ και της πρώτης συζύγου του Μουριέλας, διαδέχθηκε τον αδελφό του Ντρόγκο της Απουλίας που δολοφονήθηκε (1041).
Ντρόγκο της Απουλίας

Ο Ντρόγκο της Απουλίας ή Ντρόγκο των Ωτβίλ (Νορμανδία, περί το 1010 - 10 Αυγούστου 1051) μέλος του Οίκου των Ωτβίλ ήταν ο δεύτερος Κόμης της Απουλίας και Καλαβρίας (1046 - 1051) στην νότια Ιταλία. Ο Ντρόγκο ήταν υιός του Τανκρέδου του Ωτβίλ και της πρώτης συζύγου του Μουριέλας, αδελφός και διάδοχος του Γουλιέλμου του Σιδηρόχειρος (1046). Στην αρχή ήταν αρχηγός των Νορμανδών που βρέθηκαν στην υπηρεσία του Γκουαϊμάρ Δ' πρίγκιπα του Σαλέρνο αλλά μετά το 1047 ήταν ανεξάρτητος πρίγκιπας που έδινε όρκο υποτέλειας μονάχα στον αυτοκράτορα.
Κωνσταντίνος Σ. Μακρής

Ο Κωνσταντίνος Σ. Μακρής (Αρτάκη, 1850 - Πάνορμος, 1920) ήταν διαπρεπής Έλληνας γιατρός και συγγραφέας.
Διαγωνισμός Νέων Χορευτών Eurovision 2017

Ο Διαγωνισμός Νέων Χορευτών Eurovision 2017 ήταν ο 15ος διαγωνισμός νέων χορευτών της Eurovision. Ο τελικός διεξήχθη στον Συνεδριακό Κέντρο Πράγας, στην πρωτεύουσα της Τσεχίας, Πράγα στις 16 Δεκεμβρίου 2017. Αυτή ήταν η δεύτερη συνεχόμενη φορά όπου ο διαγωνισμός διοργανώθηκε από την Τσεχική Τηλεόραση (ČT). Ο διαγωνισμός απευθύνεται σε νέους χορευτές ηλικίας 16 έως 21 ετών, οι οποίοι διαγωνίζονται σε σε μοντέρνους χορούς, με την προϋπόθεση ότι δεν ασχολούνται επαγγελματικά.

Οκτώ χώρες συμμετείχαν στον διαγωνισμό, με την Πορτογαλία να επιστρέφει έχοντας συμμετάσχει τελευταία φορά το 2011, ενώ η Αλβανία, η Ολλανδία και η Σλοβακία αποχώρησαν. Τον διαγωνισμό κέρδισε η Paulina Bidzińska από την Πολωνία, ενώ η Patricija Crnkovič από την Σλοβενία έλαβε τη δεύτερη θέση.
Πίτερ Κλες

Ο Πίτερ Κλες (φλαμανδικά: Pieter Claesz, περ. 1597 – 1 Ιανουαρίου 1660 ) ήταν Φλαμανδός ζωγράφος νεκρών φύσεων, ο οποίος δραστηριοποιήθηκε στην Ολλανδία κατά την περίοδο της ολλανδικής Χρυσής Εποχής.
Παραΐμπα

Η Παραΐμπα (πορτογαλικά: "Paraíba") είναι η πολιτεία της Βραζιλίας. Γεωγραφικά βρίσκεται στα ανατολικά της χώρας και συνορεύει με τις πολιτείες Ρίο Γκράντε ντο Νόρτε, Σεαρά, Περναμπούκο και στα ανατολικά βρέχεται από τον Ατλαντικό. Έχει πληθυσμό 3.766.528 κατοίκους (13η θέση) και έκταση 56.469,5 τετ.χλμ. (21η θέση). Διοικητικό της κέντρο είναι το Ζοάο Πεσόα. 

Η Παραΐμπα αποτελεί την ανατολικότερη πολιτεία της Βραζιλίας και συγκεκριμένα το ακρωτήρι Κάμπο Μπράνκο στο Ζοάο Πεσόα είναι το ανατολικότερο σημείο της Βραζιλίας και όλης της Νότιας Αμερικής.

Η Παραΐμπα διοικητικά διαιρείται σε τέσσερις μεσοπεριοχές και 23 μικροπεριοχές και έχει 223 δήμους.
Χίλλις Κουανιέ

Ο Χίλλις Κουανιέ (φλαμανδικά: Gillis Coignet, Congnet ή Quiniet (περ. 1542 – 1599) ήταν Φλαμανδός ζωγράφος της Αναγέννησης, ο οποίος δέχτηκε ισχυρές επιδράσεις από το ιταλικό ύφος. Ζωγράφισε ιστορικά και μυθολογικά θέματα σε μέγεθος καβαλέτου, αλλά ήταν πιο επιτυχημένος στα τοπία του, σε θέματα με φωτισμό κεριού ή φωτισμό από τη σελήνη. Ήταν Διαμαρτυρόμενος, κάτι που πιθανώς επηρέασε τις μετακινήσεις του από την Αμβέρσα στο Άμστερνταμ και στη συνέχεια στο Αμβούργο. Πέρασε το μεγαλύτερο μέρος της δεκαετίας του 1560 στην Ιταλία.
Γκοϊάς

Ο Γκοϊάς (πορτογαλικά: "Goiás") είναι πολιτεία στην κεντροδυτική περιοχή της Βραζιλίας. Συνορεύει με τις πολιτείες Τοκατσίς, Μπαΐα, Μίνας Ζεράις, Μάτου Γκρόσου ντου Σου, Μάτου Γκρόσου, καθώς και με το Ομοσπονδιακό Διαμέρισμα. Έχει πληθυσμό 6.003.788 κατοίκους (12η θέση) και έκταση 340.103,5 τ.χλμ. (7η θέση). Πρωτεύουσά της είναι η Γκοϊάνια. Οι δήμοι Γκοϊάνιας και Σεναντόρ-Κανέδου διαμορφώνουν μεγάλο αστικό συγκρότημα Γκοϊάνια με πληθυσμό πιο από 2 εκατομμύρια κατοίκους σύμφωνα με την απογραφή 2010.

Η Γκοϊάς διοικητικά διαιρείται σε πέντε μεσοπεριοχές και 18 μικροπεριοχές και έχει 246 δήμους.

Η βάση της οικονομίας της είναι η γεωργία και η κτηνοτροφία. Μέχρι το τέλος της δεκαετίας του 1980 η πολιτεία καταλάμβανε όλο το Τοκαντίνς αλλά αποσχίσθηκε, με αποτέλεσμα η πολιτεία να χάσει τα σύνορά της με την πολιτεία Παρά, Μαρανιάο και Πιαουί.
Riders on the Storm

Το "Riders on the Storm" είναι τραγούδι του αμερικανικού ροκ συγκροτήματος The Doors, κυκλοφόρησε το 1971 και συμπεριλήφθηκε στον δίσκο "L.A. Woman", από την Elektra. Την ίδια χρονιά κυκλοφόρησε και σε single, το οποίο σημείωσε επιτυχία. Στα "Billboard Hot 100" έφτασε το νούμερο 14,
 στα βρετανικά chart έφτασε το νούμερο 22, ενώ στα ολλανδικά chart έφτασε στο νούμερο 7. 

Πρόκειται για ένα από τα δημοφιλέστερα τραγούδια του συγκροτήματος. Το κομμάτι έχει υποστεί και αρκετές διασκευές, μερικές από τις πιο γνωστές ή πιο επιτυχημένες είναι, μεταξύ άλλων, της Άναμπελ Λαμ, της οποίας μπήκε στα βρετανικά chart και έφτασε στο νούμερο 27. Ενώ γνωστή είναι και η διασκευή του Snoop Dog. Επίσης, έχει χρησιμοποιηθεί αρκετές φορές σε τηλεοπτικές σειρές, κινηματογραφικές ταινίες καθώς και σε videogame της πολύ γνωστής σειράς videogames, Need For Speed. Το 2009 το κομμάτι εντάχθηκε στο "Grammy Hall of Fame".
Parc Astérix

To πάρκο Αστερίξ (Parc Astérix) είναι το δεύτερο μεγάλο θεματικό πάρκο στο Παρίσι. Είναι θεματικό πάρκο αναψυχής και περιπέτειας εμπνευσμένο από το δημοφιλές κόμικ "Αστερίξ" των Αλμπέρ Ουντερζό και Ρενέ Γκοσινί. Βρίσκεται 30 χιλιόμετρα βόρεια του Παρισιού, στο δάσος του Plailly στην Oise και περιλαμβάνεται σε μια τεράστια δασική έκταση 33 εκταρίων.
Άλφρεντ Άλμερ

Ο Άλφρεντ Άλμερ ήταν Αμερικανός πράκτορας της CIA.
Κεκροπίδα φυλή

Με την ονομασία Κεκροπίς (αρχαία ελληνικά: Κεκροπίς) ή "Κεκροπίδα φυλή" (σύγχρονα ελληνικά) για την φυλή και Κεκροπίδα (γενική: Κεκροπίδος) για την περιοχή και με το όνομα (άρθρο: ο) Κεκροπίδης (αρχαία ελληνικά: Κεκροπίδης), ή (άρθρο πληθυντικού: οι) Κεκροπίδες (αρχαία ελληνικά: Κεκροπίδαι), για τα μέλη της φυλής και τους κατοίκους της περιοχής αυτής, αναφέρεται μια από τις φυλές της Αρχαίας Ελλάδας και μία από τις 10 φυλές της Αρχαίας Αθήνας, οι οποίοι κατοικούσαν στην ομώνυμη περιοχή της Κεκροπίδας, η οποία περιλάμβανε μια σειρά από δήμους της περιοχής της σύγχρονης Ελλάδας που είναι γνωστή ως Αττική.
Υπογεννητικότητα

Υπογεννητικότητα είναι ο μειωμένος αριθμός γεννήσεων σε μία χώρα, ιδιαίτερα όταν αυτός ο αριθμός είναι μικρότερος ή όχι σημαντικά μεγαλύτερος από τον αντίστοιχο αριθμό των θανάτων. Έτσι, μια χώρα στερείται σημαντικό δυναμικό για μακροπρόθεσμη χρήση και ο πολιτισμός της αδυνατεί να μεταφερθεί από γενιά σε γενιά.

Σε παγκόσμια κλίμακα, παρατηρήθηκε τις τελευταίες δεκαετίες το φαινόμενο της υπογεννητικότητας. Σχετίζεται κυρίως με την ένταξη των γυναικών στην παραγωγική διαδικασία καθώς και με την ευκολότερη πρόσβαση σε μεθόδους αντισύλληψης.
Γουλιέλμος Β΄ της Απουλίας

Ο Γουλιέλμος Β΄ της Απουλίας και της Καλαβρίας ("Guglielmo II di Puglia", 1095 - 28 Ιουλίου 1127) μέλος του Οίκου των Ωτβίλ και Δούκας της Απουλίας και της Καλαβρίας (1111 - 1127) ήταν γιος και διάδοχος του Ρογήρου Α' της Απουλίας. Η μητέρα του Αδέλα της Φλάνδρας ήταν κόρη του Ροβέρτου Α΄ της Φλάνδρας και είχε παντρευτεί σε πρώτο γάμο τον Βασιλιά της Δανίας Άγιο Κνούτο, ετεροθαλής αδελφός του ήταν ο Κάρολος Α΄ της Φλάνδρας.
Περιφέρεια Ντοντόμα

Η Περιφέρεια Ντοντόμα (αγγλικά: "Dodoma Region", σουαχίλι: "Mkoa wa Dodoma"), είναι μια από τις 30 διοικητικές περιφέρειες της Τανζανίας. Η περιφερειακή πρωτεύουσά της είναι η πόλη της Ντοντόμα.

Σύμφωνα με την Εθνική Απογραφή της Τανζανίας του 2012, ο πληθυσμός στην περιφέρεια ήταν 2.083.588 άτομα, ο οποίος ήταν χαμηλότερος από την προ-απογραφής προβολής των 2.214.657 ατόμων. Το 2,1 τοις εκατό που ήταν ο μέσος ετήσιος ρυθμός αύξησης του πληθυσμού στην περιφέρεια, για το 2002-2012, ήταν το εικοστό υψηλότερο στη χώρα. Ήταν επίσης και η δέκατη έβδομη πιο πυκνοκατοικημένη περιοχή, με 50 άτομα ανά τετραγωνικό χιλιόμετρο. Οι κύριες φυλές στην περιφέρεια είναι οι: Γκόγκο "(Gogo)", Ουαράνγκι "(Warangi)" και Ουασαντάουι "(Wasandawi)".
Κινέζικος Εμφύλιος Πόλεμος

Ο Κινέζικος Εμφύλιος Πόλεμος (ή Κινέζικη Επανάσταση) ήταν ο εμφύλιος πόλεμος μεταξύ δυνάμεων του Κουομιντάνγκ και του Κομμουνιστικού Κόμματος της Κίνας. Ο Εμφύλιος Πόλεμος άρχισε με την Βόρεια Εκστρατεία του Τσιανγκ Κάι-σεκ και τερματίστηκε με τις μεγάλες μάχες κατά το 1950. Μέχρι σήμερα δεν έχει υπογραφεί εκεχειρία. 

Ο Εμφύλιος Πόλεμος ήταν, κατά πολλούς, το αποτέλεσμα της χρόνιας σύγκρουσης μεταξύ των Εθνικιστών και των Κομμουνιστών στην Κίνα. Οι Εθνικιστές είχαν τάσεις συντηρητικές και απέβλεπαν στην δημιουργίας μιας Κίνας χωρίς ξένες εθνότητες, που θα ήταν αυτόνομη και αυτόβουλη. Οι Κομμουνιστές ήθελαν την Κίνα μια χώρα που θα αποβάλλει το παρελθόν της και θα ακολουθήσει τα νέα ήθη και πρότυπα του Κομμουνισμού. Τις απόψεις των Εθνικιστών εξέφραζε το κόμμα Κουομιντάνγκ ενώ τις απόψεις των Κομμουνιστών το Κομμουνιστικό Κόμμα της Κίνας.

Ο Εμφύλιος Πόλεμος της Κίνας ήταν ένα καταστρεπτικό συμβάν για την Κίνα και τον λαό της. Τα θύματα πολέμου φτάνουν τα 7.500.000 (στρατιώτες και άμαχος πληθυσμός) ενώ η οικονομία της Κίνας καταστράφηκε ολοσχερώς (βλ. "Η οικονομία της Κίνας κατά την διάρκεια του Εμφυλίου"). Ο πόλεμος ποτέ δεν σταμάτησε με ανακωχή ή γενικότερα με κάποια εκεχειρία. Σταμάτησε επειδή οι αντικρουόμενες παρατάξεις είχαν φτάσει σε τέτοιο σημείο που να ήταν άχρηστες οι πολεμικές επιχειρήσεις. Μετά το τέλος του Εμφυλίου Πολέμου ιδρύθηκαν δύο κράτη, η Λαϊκή Δημοκρατία της Κίνας (Κίνα) με πρωτεύουσα το Πεκίνο και η Δημοκρατία της Κίνας (Ταϊβάν) με πρωτεύουσα την πόλη Ταϊπέι. Σήμερα, είναι κοινώς αποδεκτό και από τις δύο χώρες ότι η Ταϊβάν είναι de jure κτήση της Κίνας.
Αμαπά

Η Αμαπά (πορτογαλικά: "Amapá") είναι αραιοκατοικημένη πολιτεία της Βραζιλίας, στα βόρεια της χώρας. Πρωτεύουσά της είναι το Μακαπά. Έχει πληθυσμό 669.526 κατοίκους (26η στις 27 πολιτείες) και έκταση 142.827,9 τ.χλμ..
Γουλιέλμος του Πριγκιπάτου

Ο Γουλιέλμος του "Πριγκιπάτου" (περ. 1027 - 1080) ήταν πρίγκιπας του Σαλέρνο (1056-1080) από τον Οίκο των Ωτβίλ. Ήταν υιός του Τανκρέδου και της δεύτερης συζύυγου του Φρεσέντας. Στις πηγές αναφέρεται ως Γουλιέλμος του Πριγκιπάτου για να μη συγχέεται με τον ετεροθαλή αδελφό του Γουλιέλμο Α' τον Σιδηρόχειρα. Αναφέρεται συνηθέστερα ως Willermus (λατ.) και Guillerm (γαλλ.).
Αλαγκόας

Η Αλαγκόας (πορτογαλικά: "Alagoas") είναι μικρή πολιτεία της Βραζιλίας, στην βορειοανατολική περιοχή της. Συνορεύει με τις πολιτείες Περναμπούκου, Σερζίπι και Μπαΐα, ενώ στα ανατολικά βρέχεται από τον Ατλαντικό Ωκεανό. Πρωτεύουσα και μεγαλύτερη πόλη της είναι το Μασεϊό. Η Αλαγκόας έχει πληθυσμό 3.321.730 κατοίκους (το 2014, 17η θέση) και έκταση 27.767,7 τ.χλμ. (25η θέση).

Η πολιτεία Αλαγκόας διοικητικά διαιρείται σε 3 μεσοπεριοχές και 13 μικροπεριοχές, και έχει 102 δήμους.
People Are Strange

Το "People Are Strange" είναι τραγούδι του αμερικανικού ροκ συγκροτήματος The Doors, το οποίο συμπεριλήφθηκε στον δίσκο "Strange Days", το 1967. Επίσης, κυκλοφόρησε και σε single, το οποίο σημείωσε επιτυχία στις ΗΠΑ, φτάνοντας το νούμερο 12, στα "Billboard Hot 100". Το κομμάτι γράφτηκε από τους Τζιμ Μόρισον και Ρόμπι Κρίγκερ. Ο ντράμερ του συγκροτήματος ο Τζον Ντένσμορ, δήλωσε για το τραγούδι ότι πιστεύει ότι ήταν μία εκδήλωση για της "ευαλωτότητας" του Τζίμ Μόρισον.

Tο κομμάτι γνώρισε και πολλές διασκευές. Μία από τις γνωστότερες να είναι αυτή των Echo & the Bunnymen, η οποία έφτασε στα βρετανικά chart στο νούμερο 29. και στο νούμερο 13, στα ιρλανδικά chart.
3225 Χόαγκ

Ο Χόαγκ (Hoag) είναι ένας αστεροειδής που περιφέρεται στην εσωτερική περιοχή (την προς τον Ήλιο) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,6. Ανακαλύφθηκε το 1982 από το ζεύγος των Αμερικανών αστρονόμων Καρολίν και Γιουτζήν Σουμέικερ σε φωτογραφίες που λήφθηκαν στο Αστεροσκοπείο του Πάλομαρ. Πήρε το όνομά του προς τιμή του Αμερικανού αστρονόμου Άρθουρ Χόαγκ (1921-1999). Ο 3225 Χόαγκ ανήκει στην Οικογένεια αστεροειδών της Ουγγαρίας.

Ο Χόαγκ είναι ένας από τους λίγους αστεροειδείς της Κύριας Ζώνης που περιφέρεται γύρω από τον Ήλιο σε λιγότερο από χίλιες γήινες ημέρες. Επίσης, αξιοσημείωτη είναι η μεγάλη κλίση της τροχιάς του ως προς την εκλειπτική, πάνω από 25 μοίρες, κάτι που θα καθιστούσε δαπανηρότερη μία πιθανή αποστολή διαστημοπλοίου από τη Γη προς αυτόν.
I'm Gonna Be (500 Miles)

To I'm Gonna Be (500 Miles) είναι ένα τραγούδι του σκωτσέζικου ντουέτου The Proclaimers, το οποίο συμπεριλήφθηκε στον δίσκο Sunshine on Leith, το 1988. Το κομμάτι κυκλοφόρησε και ως single, αλλά η αρχική του κυκλοφορία δεν κατάφερε να μπει στα βρετανικά chart, όμως το κομμάτι αποτελεί το δημοφιλέστερο τραγούδι του ντουέτου. Αργότερα, έγινε νούμερο 1 στα ισλανδικά chart, ενώ περί το 1989 έφτασε και το νούμερο 1 σε Αυστραλία και Νέα Ζηλανδία. Το 1993, μπήκε στα αμερικανικά "Billboard Hot 100" και στα καναδικά "Hot 100".

To 2007, το τραγούδι ηχογραφήθηκε ξανά από το ντουέτο αλλά και τους κωμικούς Πίτερ Κέι και Ματ Λούκας στο Comic Relief για φιλανθρωπικούς σκοπούς. Η επανακυκλοφορία αυτή έφτασε στο νούμερο 7 των ιρλανδικών chart και στο νούμερο 1 των βρετανικών. Το single έγινε χρυσό στις ΗΠΑ και στο Ηνωμένο Βασίλειο. Ο κύριος δημιουργός του κομματιού Κρεγκ Ριντ, το έγραψε μέσα σε 45 λεπτά και είπε πως γνώριζε πως ήταν ένα καλό κομμάτι ή, ακόμα, ότι θα γινόταν και single, αλλά δεν μπορούσε να φανταστεί πόσο δημοφιλές θα γίνει.
Όλγα Γεροβασίλη

Η Όλγα Γεροβασίλη (Άρτα, 16 Ιανουαρίου 1961) είναι Ελληνίδα ιατρός (ακτινοδιαγνώστρια) και βουλευτής του ΣΥΡΙΖΑ από το 2012.

Έχει διατελέσει υπουργός Προστασίας του Πολίτη (2018-2019), υπουργός Διοικητικής Ανασυγκρότησης (2016-2018) και υφυπουργός στον Πρωθυπουργό και κυβερνητική εκπρόσωπος (2015-2016) στις κυβερνήσεις του Αλέξη Τσίπρα.
Περιοχή Μπουάπουα

Η Περιοχή Μπουάπουα (Αγγλικά: "Mpwapwa District", Σουαχίλι: "Wilaya ya Mpwapwa"), είναι μία από τις επτά περιοχές στην Περιφέρεια Ντοντόμα "(Dodoma Region)" της Τανζανίας. Στα βόρεια συνορεύει με την Περιοχή Κόνγκουα "(Kongwa District)", ανατολικά με την Περιφέρεια Μορογκόρο "(Morogoro Region)", νότια με την Περιφέρεια Ιρίνγκα "(Iringa Region)" και δυτικά με την Περιοχή Τσαμουΐνο "(Chamwino District)".

Η διοικητική της έδρα είναι στην πόλη Μπουάπουα "(Mpwapwa Mjini)".
Περιοχή Κοντόα

Η Περιοχή Κοντόα (Αγγλικά: "Kondoa District", Σουαχίλι: "Wilaya ya Kondoa"), είναι μία από τις επτά περιοχές στην Περιφέρεια Ντοντόμα "(Dodoma Region)" της Τανζανίας. Στα βόρεια συνορεύει με την Περιφέρεια Μανυάρα "(Manyara Region)", ανατολικά με την Περιφέρεια Μορογκόρο "(Morogoro Region)", νότια με την Περιοχή Τσέμπα "(Chemba District)" και δυτικά με την Περιφέρεια Σινγκίντα "(Singida Region)".

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Κοντόα "(Kongwa District)" ήταν 269.704 άτομα.

Η Περιοχή Κοντόα "(Kongwa District)", είναι γνωστή για τις ζωγραφιές στους βράχους του Ιράνγκι "(Irangi Rock Paintings)".
Περιοχή Κόνγκουα

Η Περιοχή Κόνγκουα (Αγγλικά: "Kongwa District", Σουαχίλι: "Wilaya ya Kongwa"), είναι μία από τις επτά περιοχές στην Περιφέρεια Ντοντόμα "(Dodoma Region)" της Τανζανίας. Στα βόρεια συνορεύει με την Περιφέρεια Μανυάρα "(Manyara Region)", ανατολικά με την Περιφέρεια Μορογκόρο "(Morogoro Region)", νότια με την Περιοχή Μπουάπουα "(Mpwapwa District)" και δυτικά με την Αστική Περιοχή Ντοντόμα "(Dodoma Rural District)".

Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Κόνγκουα "(Kongwa District)" ήταν 248.656 άτομα.

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Κόνγκουα "(Kongwa District)" ήταν 309.973 άτομα.
Δήμοι

[[Πινάκιον|Πινάκια]] ή δισκία ταυτότητας, τα οποία χρησιμοποιούνταν σε διάφορες διεργασίες, όπως η επιλογή [[Ένορκος|Ενόρκων]] σε δίκες, από το [[Αρχαιολογικό Μουσείο Αρχαίας Αγοράς|Μουσείο]] της [[Αρχαία Αγορά της Αθήνας|Αρχαίας Αγοράς της Αθήνας]].
Στην Αρχαία Ελλάδα, ο δήμος (αρχαία ελληνικά: δῆμος) σήμαινε τη συνέλευση των πολιτών ως κυρίαρχο πολιτικό σώμα και στη συνέχεια και τη διοικητική υποδιαίρεση της αρχαίας Αττικής, συνέχεια της οποίας είναι η σημερινή Αττική, περιοχή της Ελλάδας. 

Οι Δήμοι αρχικά ήταν απλή υποδιαίρεση της γης στην ύπαιθρο και φαίνεται να υπάρχει τουλάχιστον από τον 6ο αιώνα π.Χ., πιθανόν και νωρίτερα, αλλά δεν είχε αποκτήσει ιδιαίτερη σημασία (εκτός πιθανόν αυτής της λαϊκής έκφρασης των κατοίκων μιας περιοχής σε κοινή συνάθροιση για συζήτηση από κοινού θεμάτων που τους απασχολούσαν), μέχρι τις μεταρρυθμίσεις του Κλεισθένη το 508 π.Χ.. 

Υπ' αυτές τις μεταρρυθμίσεις, η εγγραφή των πολιτών στους καταλόγους του δήμου έγινε η ελάχιστη απαίτηση για την ιθαγένεια, ενός πολίτη. Πριν από εκείνη την εποχή, η ιθαγένεια για όποιον πολίτη βασιζόταν μόνο στην ιδιότητα του ως μέλος σε φρατρία, ή ως μέλος της οικογένειάς του. Την ίδια περίοδο, δήμοι ιδρύθηκαν στην ίδια την πόλη της αρχαίας Αθήνας, όπου δεν υπήρχαν ήδη από το παρελθόν. Συνολικά, στο τέλος των μεταρρυθμίσεων του Κλεισθένη, η Αττική χωρίστηκε σε αρκετούς δήμους. Γενικά υπάρχουν πολλές και διάφορες απόψεις για τον αριθμό των δήμων. Οι πλέον πρόσφατες μελέτες δίνουν ένα συνολικό αριθμό 139+3 δήμων στον οποίο προστίθενται οι Βερενικίδες, (ίδρυση το 224/223 π.Χ.), οι Απολλωνιείς (201/200 π.Χ.) και οι Αντινοείς (126/127). 

Η δημιουργία δήμων και η εγκαθίδρυσή τους ως οι θεμελιώδεις μονάδες του κράτους αποδυνάμωσε τα γένη ή τις οικογένειες της αριστοκρατίας, οι οποίες είχαν ως τότε κυριαρχήσει τις φρατρίες. 

Ο δήμος λειτουργούσε ως κάποιο βαθμό ως πόλις σε μικρογραφία, και μάλιστα κάποιοι δήμοι, όπως η Ελευσίνα και οι Αχαρνές, ήταν στην πραγματικότητα σημαντικές πόλεις. Κάθε δήμος είχε έναν δήμαρχο, που επόπτευε τις υποθέσεις του δήμου. Σειρά επίσης από διάφορους αξιωματούχους και λειτουργούς, για τις αστικές, τις θρησκευτικές και τις στρατιωτικές υποθέσεις, υπήρχαν σε πολλούς δήμους. Οι Δήμοι είχαν δικές τους θρησκευτικές γιορτές, συλλέγοντας έσοδα και πραγματοποιώντας δαπάνες. Επίσης δήμοι ενώθηκαν με άλλους δήμους από την ίδια περιοχή για να συνθέσουν τις τριττύες, μεγαλύτερες ομάδες του πληθυσμού, οι οποίες με τη σειρά τους συνδυάζονταν για να σχηματίσουν τις δέκα φυλές, της Αττικής. Κάθε φυλή περιείχε μία τριττύ από κάθε μια από τις τρεις περιοχές: Την πόλη, την ακτή και την ενδοχώρα.
Περιοχή Τσαμουΐνο

Η νεοδημιουργηθείσα Περιοχή Τσαμουΐνο (Αγγλικά: "Chamwino District", Σουαχίλι: "Wilaya ya Chamwino"), είναι μία από τις επτά περιοχές στην Περιφέρεια Ντοντόμα "(Dodoma Region)" της Τανζανίας. Στα βόρεια συνορεύει με την Περιοχή Τσέμπα "(Chemba District)", ανατολικά με την Περιοχή Κόνγκουα "(Kongwa District)" και την Περιοχή Μπουάπουα "(Mpwapwa District)", νότια με την Περιφέρεια Ιρίνγκα "(Iringa Region)" και δυτικά με την Περιοχή Ντοντόμα "(Dodoma District)", την Περιοχή Μπάχι "(Bahi District)" και την Περιφέρεια Σινγκίντα "(Singida Region)". .

Η διοικητική της έδρα είναι στην πόλη Μπουϊγκίρι "(Bwigiri)".

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Τσαμουΐνο "(Chamwino District)" ήταν 330.543 άτομα.
Περιοχή Μπάχι

Η Περιοχή Μπάχι (Αγγλικά: "Bahi District", Σουαχίλι: "Wilaya ya Bahi"), είναι μία από τις επτά περιοχές στην Περιφέρεια Ντοντόμα "(Dodoma Region)" της Τανζανίας. Στα βόρεια συνορεύει με την Περιοχή Τσέμπα "(Chemba District)", ανατολικά με την Περιοχή Ντοντόμα "(Dodoma District)" και την Περιοχή Τσαμουΐνο "(Chamwino District)" και δυτικά με την Περιφέρεια Σινγκίντα "(Singida Region)".

Η διοικητική της έδρα είναι στην πόλη Μπάχι "(Bahi)".

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Μπάχι "(Bahi District)" ήταν 221.645 άτομα.
Ζόρδι Πουζόλ

Ο Ζόρδι Πουζόλ ι Σολέι (Jordi Pujol i Soley, προφορά [ˈʒɔrði puˈʒɔɫ i suˈɫɛj], Βαρκελώνη, 9 Ιουνίου 1930) είναι Καταλανός εθνικιστής πολιτικός, τέως πρόεδρος της Δημοκρατικής Σύγκλισης της Καταλονίας και πρόεδρος της Ζενεραλιτάτ από το 1980 μέχρι το 2003. 

Θεωρείται μία από τις σημαντικότερες μορφές της καταλανικής πολιτικής και ιδεολόγος μιας πραγματιστικής μορφής του καταλανικού εθνικισμού που παρότι υποστηρίζει την υπεράσπιση και προώθηση του καταλανικού έθνους, απορρίπτει την ανεξαρτητοποίηση της Καταλονίας, αντιτάσσοντας τη δημιουργία ενός ομοσπονδιακού και επίσημα πολυεθνικού κράτους μεταξύ της Ισπανίας και των τριών μειονοτικών εθνών της.

Αποχώρησε από την πολιτική το 2003 παραχωρώντας τη θέση του στον νέο πρόεδρο της Δημοκρατικής Σύγκλισης της Καταλονίας, Αρτούρ Μας.
Βλάντιμιρ Κούκαβατς

Ο Βλάντιμιρ Κούκαβατς ήταν Στρατηγός στο Βασιλικό Γιουγκοσλαβικό Στρατό που διοικούσε την 5η Στρατιά κατά τη διάρκεια της Γερμανικής εισβολής στη Γιουγκοσλαβία από τον Απρίλιο του 1941 κατά τη διάρκεια του Β' Παγκοσμίου Πολέμου. Η στρατιωτική περιοχή του Κούκαβατς αποτελούνταν από το Τιμόκ, την Τόπλικα, τη Ντρίνα, τη Μοράβα και τμήματα του Κοσσόβου, και τη Βλάσνικα και Αποσπάσματα της Κάλνα. Η 5η Στρατιά ήταν υπεύθυνη για την φύλαξη των ρουμανικών και των βουλγαρικών συνόρων μεταξύ των Σιδηρών Πυλών και των ελληνικών συνόρων.
Γεωργιανοί

Οι Γεωργιανοί, επίσης γνωστοί ως Κάρτβελοι (γεωργιανά: ქართველები) είναι λαός του Καυκάσου. Είναι λαός αρχαιότατος, ο οποίος ανάγει τις ρίζες του στους αρχαίους Ίβηρες, κατοίκους της Ιβηρίας, της σημερινής Γεωργίας. Η πλειονότητα τους κατοικεί στη Γεωργία ενώ αρκετοί άλλοι ζουν, είτε ως μειονότητες ή μετανάστες, σε διάφορες άλλες χώρες.
Ντιμιτρίγιε Ζίβκοβιτς

Ο Ντιμιτρίγιε Ζίβκοβιτς ήταν Στρατηγός στο Βασιλικό Γιουγκοσλαβικό Στρατό που διοικούσε την 6η Στρατιά κατά τη διάρκεια της Γερμανικής εισβολής στη Γιουγκοσλαβία από τον Απρίλιο του 1941 κατά τη διάρκεια του Β' Παγκοσμίου Πολέμου. Η στρατιωτική περιοχή του Ζίβκοβιτς αποτελούνταν από το Βανάτο, το Σρέμ, το Ντουνάβ, τη Κράινα και τμήματα της Σερ, και τη 2η Μεραρχία Στρατιωτικού Ιππικού. Η 6η Στρατιά αρχικά προοριζόταν να αποτελέσει τη στρατηγική ενίσχυση για το VKJ. Χρησιμοποιήθηκε γύρω στο Βελιγράδι και στο Βανάτο, ανατολικά του Τίσζα. Οδήγησε δύο μεραρχίες πεζικού στο αποθεματικό στη κοιλάδα του κάτω Μεγάλου Μοράβα.
Αλμπέρτ Ριβέρα

Ο Αλμπέρτ Ριβέρα (Alberto Carlos Rivera Díaz, γνωστός ως Albert Rivera) είναι Ισπανός πολιτικός, πρόεδρος του πολιτικού κόμματος Πολίτες-Κόμμα των Πολιτών. Έχει εκλεγεί τρεις φορές βουλευτής στο Καταλανικό Κοινοβούλιο και μία φορά στο αντίστοιχο ισπανικό. Ιδεολογικά θεωρείται φιλελεύθερος, ευρωπαϊστής και πολέμιος του καταλανικού εθνικισμού. Έχει εργαστεί στην καταλανική τράπεζα La Caixa ως δικηγόρος, ενώ έχει εκδώσει δύο βιβλία: El Cambio Sensato και Juntos Podemos.
Αναγνώστης Παπάζογλου

Ο Αναγνώστης Παπάζογλου ή Παπάζογλης (περ. 1750 - 1818), ήταν πρωτεργάτης της Επανάστασης του 1821 στην Αρκαδία.
(Don't Fear) The Reaper

To (Don't Fear) The Reaper είναι ένα τραγούδι του αμερικανικού ροκ συγκροτήματος Blue Öyster Cult, το οποίο συμπεριλήφθηκε στον δίσκο "Agents of Fortune", του 1976. Το τραγούδι του έγραψε ο Buck Dharma. Οι στίχοι του τραγουδιού αφορούν την αιώνια αγάπη και τον αναπόφευκτο θάνατο. 

Το κομμάτι επίσης κυκλοφόρησε και σε single και γνώρισε επιτυχία. Συγκεκριμένα τη μεγαλύτερη του συγκροτήματος: έφτασε στο νούμερο 7 του Cash Box και στο νούμερο 12 του "Billboard Hot 100". Ενώ γενικότερα και η κριτική που έλαβε ήταν θετική. Το 2004, το κομμάτι συμπεριλήφθηκε στη λίστα του "Rolling Stone", με τα 500 Σπουδαιότερα Τραγούδια όλων των εποχών, καταλήγοντας στη 405η θέση.

Το 1978, το τραγούδι έφτασε στη θέση νούμερο 16 στα single charts του Ηνωμένου Βασιλείου, ενώ το συγκρότημα έχει πουλήσει πάνω από 25 εκατομμύρια δίσκους παγκοσμίως, συμπεριλαμβανομένων 7 εκατομμυρίων μόνο στις Ηνωμένες Πολιτείες Αμερικής.

Το τραγούδι αφορά το αναπόφευκτο του θανάτου και την ανόητη φοβία του και γράφτηκε όταν ο Dharma σκεφτόταν τι θα συνέβαινε αν πέθανε σε νεαρή ηλικία. Στίχοι όπως το ""Romeo and Juliet are together in eternity"," έχουν οδηγήσει πολλούς ακροατές να ερμηνεύσουν το τραγούδι ως ένα σύμφωνο δολοφονίας-αυτοκτονίας, με τον Dharma να διαψεύδει τις εν λόγω ερμηνείες τονίζοντας ότι το τραγούδι αφορά την αιώνια αγάπη και όχι την αυτοκτονία. Χρησιμοποίησε τον στοίχο αυτό για να περiγράψει ένα ζευγάρι που ήθελε να είναι μαζί στη μετά θάνατον ζωή. Μάντεψε ότι 40.000 άντρες και γυναίκες πέθαιναν καθημερινά, με αποτέλεσμα το σχήμα αυτό να χρησιμοποιείται αρκετές φορές στους στοίχους, αλλά ο αριθμός αυτός, στην πραγματικότητα, ήταν 100.000 φορές μικρότερος από τον πραγματικό.

Το διακριτικό "riff" της κιθάρας του τραγουδιού είναι χτισμένο στην εξέλιξη της χορδής "I-VII-VI", σε μία μικρή κλίμακα. Τα τμήματα του σόλο της κιθάρας, καθώς και του ρυθμού της, ηχογραφήθηκαν σε μία λήψη, ενώ μια μηχανή ταινιών τεσσάρων κομματιών τις ενίσχυσε κατά την ηχογράφηση. Ο μηχανικός ήχου Shelly Yakus συγκέντρωσε τα ξεχωριστά τμήματα των φωνητικών, της κιθάρας και του ρυθμού, σε ένα καινούργιο κομμάτι, με το "overdubbing" να πραγματοποιείται με αυτή την σειρά.

Ο Stephen King ανέφερε το τραγούδι ως έμπνευση για το μυθιστόρημα του The Stand. Οι στίχοι του αναφέρονται στην αρχή του μυθιστορήματος ενώ το τραγούδι χρησιμοποιείται ως εναρκτήριο θέμα στις τηλεοπτικές μίνι σειρές που βασίζονται στο βιβλίο. Τίτλοι και γραμμές απο το τραγούδι της μπάντας παρείχαν δομή και αφήγηση για τον τρίτο μυθιστόρημα της Robert Galbraith (ψευδώνυμο για την J. K. Rowling), με τίτλο "Καριέρα Κακού". Επίσης το εθνόσημο του Βρετανού συγγραφέα φαντασίας Terry Pratchett , που χορηγήθηκε το 2010 είχε το σύνθημα του "Noli Timere Messorem" (Don't Fear the Reaper). Οι αναφορές στο τραγούδι έχουν εμφανιστεί στο έργο του Pratchett, με τον Θάνατο να προσωποποιείται ως ο Reaper και να έχει επαναλαμβανόμενο ρόλο στα βιβλία του.
Αντιγονίδα φυλή

Με την ονομασία Αντιγονίς (αρχαία ελληνικά: Ἀντιγονίς) ή "Αντιγονίδα φυλή" (σύγχρονα ελληνικά) για την φυλή και Αντιγονίδα (γενική: Αντιγονίδος) για την περιοχή και με το όνομα (άρθρο: ο) Αντιγονεύς ή Αντιγονίδης (αρχαία ελληνικά: Ἀντιγονεύς ή Ἀντιγονίδης) ή (άρθρο πληθυντικού: οι) Αντιγονίδες (αρχαία ελληνικά: Ἀντιγονίδαι), για τα μέλη της φυλής και τους κατοίκους της περιοχής αυτής, αναφέρεται μια από τις πρόσθετες φυλές της Αρχαίας Ελλάδας και της αρχαίας Αττικής, η οποία ήρθε να συμπληρώσει τις προηγούμενες φυλές της Αρχαίας Αθήνας, οι κάτοικοι της οποίας κατοικούσαν στην ομώνυμη περιοχή της Αντιγονίδας, η οποία περιλάμβανε μια σειρά από δήμους της περιοχής της σύγχρονης Ελλάδας που είναι γνωστή ως Αττική.
Πριγκίπισσα Μαργαρίτα της Ελλάδας

Η Πριγκίπισσα Μαργαρίτα της Ελλάδας και της Δανίας (18 Απριλίου 1905 - 24 Απριλίου 1981) ήταν το μεγαλύτερο παιδί και κόρη του Ανδρέα πρίγκιπα της Ελλάδας και της Αλίκης πριγκίπισσας του Μπάττενμπερκ. Η Αλίκη ήταν κόρη του Λουδοβίκου πρίγκιπα του Μπάττενμπερκ από τον Οίκο της Έσσης-Ντάρμστατ. Ήταν η πρώτη τρισεγγονή της Βικτωρίας της Βρετανίας και η μεγαλύτερη αδελφή του Φιλίππου πρίγκιπα της Ελλάδας.
Δημοκρατική Σύγκλιση της Καταλονίας

Η Δημοκρατική Σύγκλιση της Καταλονίας (Convergència Democràtica de Catalunya) ήταν καταλανικό φιλελεύθερο εθνικιστικό κόμμα, ένα από τα σημαντικότερα της σύγχρονης πολιτικής ιστορίας της Καταλονίας. Μέχρι το 2015 συμμετείχε μαζί με τη Δημοκρατική Ένωση της Καταλονίας στον συνασπισμό Σύγκλιση και Ένωση που κυριάρχησε στο πολιτικό σκηνικό της Καταλονίας κυβερνώντας σταθερά από το 1980 μέχρι το 2003 και υποστηρίζοντας δύο κυβερνήσεις της Ισπανίας μεταξύ 1994-1996 (Σοσιαλιστικό Εργατικό Κόμμα) και 1996-2000 (Λαϊκό Κόμμα). Ιστορικός της ηγέτης και ιδεολόγος είναι ο Ζόρδι Πουζόλ που το 2003 παραιτήθηκε υπέρ του νέου προέδρου Αρτούρ Μας. 

Παρότι ήταν ο κύριος εκφραστής του πολιτικού καταλανισμού, μέχρι το 2010 δεν υποστήριξε ποτέ την απόσχιση της Καταλονίας από την Ισπανία. Ωστόσο, με αφορμή την άνοδο του αποσχιστικού κινήματος για τη ανεξαρτητοποίηση της Καταλονίας το κόμμα τέθηκε υπέρ της διεξαγωγής δημοψηφίσματος και σταδιακά υιοθέτησε μια πιο ριζοσπαστικότερη γραμμή απόρριψης του καθεστώτος αυτονομίας προς την ανεξαρτητοποίηση που το απομάκρυναν από τη Δημοκρατική Ένωση και προκάλεσαν την διάλυση του συνασπισμού τους το 2015. Έκτοτε συμμετείχε στους αποσχιστικούς συνασπισμούς Μαζί για το Ναι και Δημοκρατία και Ελευθερία. Την ίδια εποχή, οι συζητήσεις για επανίδρυση του κόμματος οδήγησαν στο τελευταίο συνέδριό του στις 8 Ιουλίου 2016, όπου αποφασίσθηκε ο μετασχηματισμός του κόμματος στο νέο Δημοκρατικό Καταλανικό Κόμμα.
In War and Pieces

In War and Pieces είναι ο τίτλος του 13ου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε στις 19 Νοεμβρίου 2010 μέσω της δισκογραφικής εταιρείας "Steamhammer". Στην Βόρεια Αμερική, ο δίσκος κυκλοφόρησε στις 11 Ιανουαρίου του 2011.

Μόλις μία εβδομάδα μετά την κυκλοφορία του δίσκου, ανακοινώθηκε η αποχώρηση του ντράμερ Μπόμπι Σοτκόφσκι από το συγκρότημα, λόγω προσωπικών προβλημάτων και διαφωνιών με τον Tom Angelripper. Αντικαταστάθηκε στις 8 Δεκεμβρίου 2010 από τον Μάρκους Φράιβαλντ.

Οι κριτικές για το άλμπουμ υπήρξαν θετικές, αφού το "Sputnik Music" του έδωσε μέσο όρο βαθμολογιών 3,9 / 5, το "AllMusic" τέσσερα αστέρια με άριστα τα πέντε, το "Sea Of Tranquility" 3 / 5, το "Metal Archives" 83% και το "Metal Storm" 8,2 / 10.
Πολυμερής πηλός

thumb|right|300px|Πολυμερής πηλός
Ο πολυμερής πηλός (εναλλακτικά: πολυμερικός πηλός, αγγλικά: polymer clay) είναι είδος συνθετικού πηλού μοντελισμού και πλαστικής (δηλαδή, γλυπτικής), ο οποίος σκληρύνεται με το ψήσιμο. Βασίζεται στο πολυβινυλοχλωρίδιο (PVC). Συνήθως, δεν περιέχει ορυκτά πηλού, αλλά, όπως ο ορυκτός πηλός, προστίθεται σε αυτόν ρητίνες σε υγρή μορφή προκειμένου να στεγνώσει τα μόρια και να προσδοθεί ιδιότητα που θυμίζει γέλη. Ομοίως, το κομμάτι αυτό τοποθετείται σε κλίβανο για να σκληρυνθεί με όπτηση (ψήσιμο), γι' αυτό και αποκαλείται πηλός, στην καθομιλουμένη.
Χρησιμοποιείται, γενικότερα, για τη δημιουργία ινδαλμάτων (μοντέλων, μακετών), πλαστικής και τεχνουργημάτων χειροτεχνίας. Έργα από πολυμερή πηλό εκτίθενται σε χώρους τέχνης (εκθεσιακούς & μουσειακούς χώρους).
Προσκύνημα της Χάριτος

Ως Προσκύνημα της Χάριτος (αγγλικά:"Pilgrimage of Grace") ονομάζεται η εξέγερση των Καθολικών στα βόρεια της Αγγλίας υπό την ηγεσία του νομικού Ρόμπερτ Ασκ (1500–1537) τον Οκτώβριο του 1553. Εξελίχθηκε στη μεγαλύτερη κρίση κατά τη βασιλεία του Ερρίκου Η' (1491–1547, Regierungszeit 1509–1547) και αντιτάχθηκε στην απόσχιση της αγγλικής Εκκλησίας από τη Ρώμη και την κήρυξη της Πριγκίπισσας Μαρίας σε νόθα κόρη. Εντός μερικών ημερών η εξέγερση απλώθηκε στο Γιόρκσαϊρ, το Ρίτσμοντσαϊρ, το Σέντμπεγκ, το Νίντερντεϊλ και το Μάσαμσαϊρ. Ο αριθμός των συμμετεχόντων αυξήθηκε σε χιλιάδες. Μεταξύ τους συγκαταλέγονταν μέλη του κλήρου, αγρότες, μέλη της κατώτερης αριστοκρατίας της υπαίθρου και των ανώτερων τάξεων των ευγενών, τα οποία εν μέρει με τη βία εισήλθαν σε πόλεις και σπίτια.

Επειδή ο στρατός του Ερρίκου ήταν αριθμητικά αρκετά μικρότερος από αυτόν των εξεγερμένων, ήταν αναγκασμένος να διαπραγματευτεί μαζί τους. Προσέφερε γενική αμνηστία και έκανε εκτεταμένες παραχωρήσεις. Μεταξύ αυτών ήταν η υπόσχεση να στεφθεί η Τζέην Σέιμουρ βασίλισσα ως Καθολική στο Γιορκ. Nachdem sich der Aufstand aufgelöst hatte, hielt sich Heinrich aber nicht an diese Zugeständnisse. Zu Beginn des Jahres 1537 kam es daher im sogenannten Bigod-Aufstand zu einer erneuten Rebellion. Daraufhin sah sich Heinrich nicht länger an seine Versprechen gebunden. Er ließ die Anführer verhaften und wegen Hochverrats hinrichten.
Βόρειο Κοσσυφοπέδιο

thumb|200px|Το Βόρειο Κοσσυφοπεδιο διακρίνεται με πορτοκαλί χρώμα.
Το Βόρειο Κοσσυφοπέδιο (σερβικά: Северно Косово, αλβανικά: Kosova Veriore), επίσης γνωστή ως "Ιμπάρσκι Κολάσιν" (σερβικά: Ибарски Колашин, αλβανικά: Kollashini i Ibrit) είναι μια περιοχή στο βόρειο τμήμα του Κοσσυφοπεδίου, που αποτελείται από τέσσερις σερβόφωνους δήμους: Βόρεια Μιτρόβιτσα, Λεπόσαβιτς, Ζβέτσαν και Ζούμπιν Πότοκ.

Πριν από τη συμφωνία των Βρυξελλών του 2013, η περιοχή λειτουργούσε ανεξάρτητα από τα θεσμικά όργανα του Κοσσυφοπεδίου, καθώς αρνήθηκε να αναγνωρίσει την ανεξαρτησία του Κοσσυφοπεδίου το 2008. Η κυβέρνηση του Κοσσυφοπεδίου αντιτίθεται σε κάθε είδους παράλληλη κυβέρνηση για τους Σέρβους στην περιοχή αυτή.
Ποδοσφαιρική Ομοσπονδία Κοσσυφοπεδίου

Η Ποδοσφαιρική Ομοσπονδία Κοσσυφοπεδίου (αλβανικά: "Federata e Futbollit e Kosovës", FFK, σερβικά: Фудбалски савез Косова / Fudbalski savez Kosova) είναι το όργανο διοίκησης του ποδοσφαίρου στο Κοσσυφοπέδιο. Εδρεύει στην Πρίστινα. Διοργανώνει τη ανώτατη κατηγορία του Κοσόβου, την πρώτη κατηγορία, τη δεύτερη κατηγορία, το Κύπελλο και το Σούπερ Καπ. Για το γυναικείο ποδόσφαιρο, η Ομοσπονδία διοργανώνει το πρωτάθλημα ποδοσφαίρου γυναικών, καθώς και το Κύπελλο. Η ομοσπονδία συντονίζει επίσης τις δραστηριότητες των εθνικών ομάδων ανδρών, γυναικών και νέων του Κοσσυφοπεδίου.
Ομοσπονδία Καλαθοσφαίρισης Κοσσυφοπεδίου

Η Ομοσπονδία Καλαθοσφαίρισης Κοσσυφοπεδίου (αλβανικά: "Federata e Basketbollit e Kosovës", FBK, σερβικά: Кошаркашки савез Косова / Košarkaški savez Kosova) είναι το όργανο διοίκησης της καλαθοσφαίρισης στο Κοσσυφοπέδιο. Εδρεύει στην Πρίστινα και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Κοσόβου.
Πριγκίπισσα Θεοδώρα της Ελλάδας

Η Πριγκίπισσα Θεοδώρα της Ελλάδας (13 Μαΐου 1906 - 16 Οκτωβρίου 1969) ήταν το δεύτερο παιδί και κόρη του Πρίγκιπα Ανδρέα της Ελλάδας και της Πριγκίπισσας Αλίκης του Μπάττενμπεργκ. Η Αλίκη ήταν κόρη του Λουδοβίκου πρίγκιπα της Μπάττενμπερκ από τον Οίκο της Έσσης-Ντάρμστατ.
Περιφέρεια Μανυάρα

Η Περιφέρεια Μανυάρα (αγγλικά: "Manyara Region", σουαχίλι: "Mkoa wa Manyara"), είναι μια από τις 30 διοικητικές περιφέρειες της Τανζανίας. 

Η Περιφέρεια Μανυάρα "(Manyara Region)", μετά από την απόφαση του Προέδρου της Ενωμένης Δημοκρατίας της Τανζανίας, σχηματίστηκε το 2002, μετά από τον αποχωρισμό 46.359 τ.χλμ. από την Περιφέρεια Αρούσα "(Arusha Region)".

Η περιφερειακή πρωτεύουσά της είναι η πόλη Μπαμπάτι "(Babati)".
Σύμφωνα με την Εθνική Απογραφή της Τανζανίας του 2012, η περιφέρεια είχε πληθυσμό 1.425.131 άτομα, ο οποίος ήταν χαμηλότερος της προ-απογραφής πρόβλεψης των 1.497.555 ατόμων. Για την περίοδο 2002-2012, το 3,2 τοις εκατό του ετησίου μέσου ρυθμού πληθυσμιακής αύξησης στην περιφέρεια, ήταν το τρίτο υψηλότερο στην χώρα. Ήταν επίσης και η 22η πιο πυκνοκατοικημένη περιφέρεια, με 32 άτομα ανά τετραγωνικό χιλιόμετρο.

Η Λίμνη Μανυάρα είναι το βόρειο τμήμα της περιφέρειας. Στα βόρεια συνορεύει με την Περιφέρεια Αρούσα "(Arusha Region)", βορειοανατολικά με την Περιφέρεια Κιλιμαντζάρο "(Kilimanjaro Region)", ανατολικά με την Περιφέρεια Τάνγκα "(Tanga Region)", νοτιοανατολικά με την Περιφέρεια Μορογκόρο "(Morogoro Region)", νότια με την Περιφέρεια Ντοντόμα "(Dodoma Region)", νοτιοδυτικά με την Περιφέρεια Σινγκίντα "(Singida Region)" και βορειοδυτικά με την Περιφέρεια Σιμίγιου "(Simiyu Region)". Το υψηλότερο όρος στην Περιφέρεια Μανυάρα "(Manyara Region)" είναι το Όρος Χάνανγκ "(Mount Hanang)".
Γκερτ Χάμινκ

Ο Γκερτ Χάμινκ (Ντιντάμ, 12 Ιουλίου 1969), είναι Ολλανδός πρώην διεθνής καλαθοσφαιριστής και νυν προπονητής καλαθοσφαίρισης. Με ύψος 2,13μ αγωνιζόταν επαγγελματικά στην θέση του Σέντερ. Η αθλητική καριέρα του διήρκησε από το 1993 ως το 2004, ενώ αγωνίστηκε για τρεις σεζόν στην Ελλάδα.
Ομοσπονδία Καλαθοσφαίρισης Λιβάνου

Η Ομοσπονδία Καλαθοσφαίρισης Λιβάνου (γαλλικά: "Fédération Libanaise de Basketball", FLB) είναι το όργανο διοίκησης της καλαθοσφαίρισης στο Λίβανο. Εδρεύει στη Βηρυτό και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Λιβάνου.
Συριακή Ομοσπονδία Καλαθοσφαίρισης

Η Συριακή Ομοσπονδία Καλαθοσφαίρισης (αγγλικά: "Syrian Basketball Federation", SBF) είναι το όργανο διοίκησης της καλαθοσφαίρισης στη Συρία. Εδρεύει στη Δαμασκό και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Συρίας.
Μαρία Ν. Αντωνοπούλου

Η Μαρία Ν. Αντωνοπούλου (γενν. Αθήνα, 1946) είναι ομότιμη καθηγήτρια στο Πάντειο Πανεπιστήμιο στην Αθήνα. Κατέχει διδακτορικό στην Κοινωνιολογία από το Πανεπιστήμιο του Μπέρμιγχαμ στο Ηνωμένο Βασίλειο. Έχει εκδόσει τέσσερα βιβλία και αρκετά άρθρα.
Ζόμπι

Καρέ από τη ταινία "[[Η νύχτα των Ζωντανών Νεκρών]]".
Το ζόμπι είναι ένα θρυλικό ον, χαλαρά βασισμένο σε παλιές λαϊκές παραδόσεις και προκαταλήψεις και ευρέως διαδεδομένο μέσω λογοτεχνικών έργων φαντασίας και του κινηματογράφου. Ζόμπι θεωρείται το σώμα ενός νεκρού που επανέρχεται στη ζωή υπερφυσικά. Τα ζόμπι εμφανίζονται συχνά σε έργα τρόμου ή φαντασίας. Ο όρος προέρχεται από τη λαϊκή κουλτούρα της Αϊτής, όπου το ζόμπι είναι πτώμα το οποίο αρχίζει να κινείται ξανά με διάφορους τρόπους, συνήθως μέσω μαγείας. Στις σύγχρονες απεικονίσεις τα ζόμπι δεν προέρχονται απαραίτητα από μαγεία ή ξόρκια, αλλά μπορεί να δημιουργηθούν από φανταστικές χρήσεις της επιστήμης, όπως ακτινοβολία, ή ψυχικές νόσους, ιούς, εξωγήινους παράγοντες κ.τ.λ.

Ένα από τα πρώτα βιβλία που παρουσίασαν στον δυτικό πολιτισμό την ιδέα των ζόμπι από βουντού ήταν το Μαγικό Νησί του Γουίλιαμ Σίμπτουκ το 1929. Το βιβλίο διαπραγματεύεται την συνάντηση του αφηγητή με τον πολιτισμό του βουντού στην Αϊτή και τους ανεστημένους δούλους. Το Time αναφέρει ότι το βιβλίο εισήγαγε τον όρο ζόμπι στον αμερικανικό κοινό λόγο.

Τα ζόμπι επίσης έχουν στοιχεία από αθάνατα πλάσματα της ευρωπαϊκής λαογραφίας, όπως ο Φρανκενστάιν της Μαίρη Σέλλεϋ. To 1932, ο Βίκτορ Χάλπεριν σκηνοθέτησε τη ταινία White Zombie, μια ταινία τρόμου με πρωταγωνιστή τον Μπέλα Λουγκόζι, με τα ζόμπι να απεικονίζονται ως άλογα όντα υπό την επήρεια ενός κακού μάγου. Τα ζόμπι συνέχισαν να εμφανίζονται σποραδικά σε ταινίες, όπως το "Zombie" (1943) και το "Plan 9 from Outer Space" (1959).

Μια νέα εκδοχή του ζόμπι, διακριτή από αυτή της αϊτιανής λαογραφίας, έχει αναδειχθεί τις τελευταίες δεκαετίες. Αυτή η εκδοχή προέρχεται από την ταινία του 1968 "Η νύχτα των Ζωντανών Νεκρών", της οποίας έμπνευση ήταν το μυθιστόρημα του Ρίτσαρντ Μάθεσον, "Ζωντανός Θρύλος". Η λέξη ζόμπι, όμως, δεν χρησιμοποιείται στην ταινία.
Συναγωγή της Σόφιας

Η Συναγωγή της Σόφιας (στα βουλγαρικά: Софийска синагога, Sofiyska sinagoga) είναι η μεγαλύτερη συναγωγή των Βαλκανίων, μια από τις μεγαλύτερες της Ευρώπης και η μια από τις δύο που λειτουργούν σήμερα στη Βουλγαρία (η άλλη είναι στο Πλόβντιβ). Βρίσκεται στο κέντρο της πόλης, δίπλα στην Κεντρική Αγορά της Σόφιας (Central Market Hall).

Χτίστηκε σε σχέδια του Αυστριακού αρχιτέκτονα Friedrich Gruenanger και εγκαινιάστηκε από τον Τσάρο της Βουλγαρίας Φερδινάνδο Α’, το Σεπτέμβριο του 1909.
Το κτίριο της συναγωγής είναι τετράγωνο. Η κεντρική αίθουσα της είναι οκτάγωνη με διάμετρο 20μ. και ύψος 31μ. και ο κεντρικός τρούλος της έχει διάμετρο 19μ. και ύψος 23μ. Υπάρχουν άλλοι τέσσερις μικρότεροι τρούλοι στις τέσσερις γωνίες του κτιρίου ενώ σε κάθε πλευρά υπάρχουν και δύο πυργίσκοι. Η κεντρική αίθουσα είναι διακοσμημένη με πολύχρωμα μωσαϊκά, μαρμάρινες κολώνες και διακοσμητικά γλυπτά. Εκεί βρίσκεται και ο μεγαλύτερος πολυέλαιος της χώρας, που το βάρος του ξεπερνα τους 2,2 τόνους και εισήχθη από τη Βιέννη. Η Συναγωγή της Σόφιας χωράει περισσότερα από 1000 άτομα. 

Η Συναγωγή της Σόφιας ακολουθεί το αρχιτεκτονικό στυλ του εκλεκτικισμού και συνδυάζει στοιχεία της Μαυριτανικής αναγέννησης (νεομαυριτανισμός) και του Ζετσεσιονισμού ενώ στην πρόσοψή της έχει στοιχεία της βενετσιάνικης αρχιτεκτονικής. Έχει ομοιότητες με την Leopoldstädter Tempel, την εβραϊκή συναγωγή της Βιέννης, που καταστράφηκε κατά την Νύχτα των Κρυστάλλων, στις 9-10 Νοεμβρίου, του 1938.

Από το 1992 στη Συναγωγή της Σόφιας στεγάζεται το Εβραϊκό Μουσείο Ιστορίας και τα γραφεία της εβραϊκής κοινότητας.
Στυλιανός Αντωναράκης

Ο Στυλιανός Αντωναράκης (γενν. 1951) είναι Έλληνας γενετιστής. 

Ο Αντωναράκης είναι Καθηγητής και Πρόεδρος του τμήματος Γενετικής Ιατρικής στην Ιατρική Σχολή του Πανεπιστημίου της Γενεύης, και διευθυντής του Ινστιτούτου Γενετικής και Γονιδιωματικής iGE3 στη Γενεύη της Ελβετίας. Εγκαταστάθηκε στην Ελβετία το 1992. Είναι Πρόεδρος του Οργανισμού Ανθρώπινου Γονιδιώματος (από το 2013), μέλος του επιστημονικού συμβουλίου του Ελβετικού Ιδρύματος Επιστημών, και πρόεδρος της επιτροπής γενετικής του Ευρωπαϊκού Συμβουλίου Έρευνας. Προηγουμένως ήταν πρόεδρος της Ευρωπαϊκής Εταιρείας Ανθρώπινης Γενετικής. 

Ο Αντωναράκης έλαβε το πτυχίο του στην ιατρική το 1975 και το διδακτορικό του το 1983 από το Πανεπιστήμιο Αθηνών, και αυτό στην ανθρώπινη γενετική από τη Σχολή Ιατρικής του Πανεπιστημίου Τζονς Χόπκινς στη Βαλτιμόρη του Μέριλαντ των Ηνωμένων Πολιτειών της Αμερικής. Εκεί, το 1990 ορίστηκε καθηγητής Παιδιατρικής Γενετικής, Βιολογίας και Ιατρικής. Η έρευνα του επικεντρώνεται στη σχέση μεταξύ γονιδιωμάτων και φαινοτυπικών μεταβολών, ειδικότερα στη λειτουργική ανάλυση του γονιδιώματος, στην επίδραση της ανθρώπινης γενετικής ποικιλομορφίας στην φαινοτυπική ποικιλομορφία, στη μοριακή παθογένεση του συνδρόμου Down και των πολυγενικών φαινοτύπων, στο λειτουργικό χαρακτηρισμό του συντηρημένου κλάσματος του γονιδιώματος, στη διάγνωση και πρόληψη γενετικών διαταραχών, και στις κοινωνικές επιπτώσεις της γενετικής και της έρευνας των γονιδιωμάτων.

Ο Αντωναράκης συνέγραψε περισσότερες από 620 επιστημονικές εργασίες και αναφέρεται ως ένας από τους περισσότερο αναγνωρισμένους επιστήμονες από το Ινστιτούτο Επιστημονικών Πληροφοριών (Δείκτης επιστημονικής ποιότητας h 94). Έχει συγγράψει το κλασικό εγχειρίδιο "Genetics in Medicine" (Γενετική στη Ιατρική) και είναι επιμελητής των περιοδικών εκδόσεων "Annual Review of Genetics", "Genomics and Genome Research" και "eLife".
Πριγκίπισσα Καικιλία της Ελλάδας

Η Πριγκίπισσα Καικιλία της Ελλάδας και της Δανίας (22 Ιουνίου 1911 - 16 Νοεμβρίου 1937) ήταν το τρίτο παιδί και κόρη του Ανδρέα πρίγκιπα της Ελλάδας και της Αλίκης πριγκίπισσας του Μπάττενμπεργκ. Η Αλίκη ήταν κόρη του Λουδοβίκου πρίγκιπα του Μπάττενμπερκ από τον Οίκο της Έσσης-Ντάρμστατ.
Πίτερ Στέφενς ΙΙ

Ο Πίτερ Στέφενς ΙΙ (φλαμανδικά: Pieter Stevens II ή Peter Stevens II, περ. 1567, Μέχελεν - Πράγα πριν το 1632) ήταν Φλαμανδός ζωγράφος και σχεδιαστής, γνωστός για τα τοπία του. Εγκατέλειψε τη Φλάνδρα για να εργαστεί στην Αυλή του Ροδόλφου Β΄ της Αγίας Ρωμαϊκής Αυτοκρατορίας στην Πράγα. Η κυκλοφορία εκτυπωμένων χαρακτικών από μια σειρά βοημικών τοπίων που έφτιαξαν ο Στέφενς και άλλοι καλλιτέχνες, άσκησαν σημαντική επιρροή στη φλαμανδική και ολλανδική τοπιογραφία του 17ου αιώνα.
Αντώνιος Λέκκας

Ο Αντώνιος Λέκκας (1921 - 23 Νοεμβρίου 1984) ήταν Έλληνας στρατιωτικός, από τους πρωτεργάτες του πραξικοπήματος του 1967.
Toy Story 4

To Toy Story 4 είναι αμερικανική κωμική ταινία 3D computer animation. Πρόκειται για την τέταρτη ταινία της σειράς ταινιών "Toy Story". Η παραγωγή έγινε από την Pixar και η διανομή από την Walt Disney Pictures. Τη σκηνοθεσία την ανέλαβε ο Τζον Λάσιτερ μαζί με τον Τζος Κούλι. Η ιστορία προέρχεται από τη συγγραφική ομάδα της πρώτης ταινίας, η οποία αποτελείται από τους Πίτερ Ντόκτερ, Άντριου Στάντον και Λι Άνκριτς. Η ταινία κυκλοφόρησε στις 21 Ιουνίου του 2019.
Αντώνιος Κωβαίος

Ο Αντώνιος Κωβαίος (1939 - 25 Ιουνίου 2000), του Αγγέλου, ήταν Έλληνας δικηγόρος, ο οποίος υπηρέτησε ως νομάρχης και ως πρόεδρος της ΕΡΤ.
Ζαν-Μαρκ Σανελέ

Ο Ζαν-Μαρκ Σανελέ είναι Γάλλος πρώην επαγγελματίας ποδοσφαιριστής, γεννημένος στις 23 Ιουλίου 1968 στο Παρίσι, ο οποίος αγωνιζόταν στην θέση του αμυντικού.
Τζιουνεΐτ Μπέης

Ο Τζιουνεΐτ Μπέης (Τούρκικα:Cüneyt Bey) (πριν το 1402 - 1426), γνωστός και ως Ιζμίρογλου Τζιουνεΐτ (İzmiroğlu Cüneyt), ήταν διοικητής (Μπέης) του Αϊδινίου, στις αρχές του 15ου αιώνα.Ο ίδιος συμμετείχε ενεργά στην Οθωμανική Μεσοβασιλεία.
Περιοχή Χάνανγκ

Η Περιοχή Χάνανγκ (Αγγλικά: "Hanang District", Σουαχίλι: "Wilaya ya Hanang"), είναι μία από τις πέντε περιοχές στην Περιφέρεια Μανυάρα "(Manyara Region)" της Τανζανίας. Στα βόρεια συνορεύει από τις Περιοχές Μπούλου "(Mbulu District)" και Μπαμπάτι "(Babati District)", νοτιοανατολικά με την Περιφέρεια Ντοντόμα "(Dodoma Region)" και νοτιοδυτικά με την Περιφέρεια Σινγκίντα "(Singida Region)".

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Χάνανγκ "(Hanang District)", ήταν 275.990 άτομα.

Ο Επαρχιακός Επίτροπος στην Επαρχία Χάνανγκ "(Hanang District)", είναι ο "Moses B. Sanga".